作者：刘仙伦
词牌/韵律：贺新郎

paragraphs: 翠盖笼娇面。
记当年、沈香亭北，醉中曾见。
见了风流倾国艳，红紫纷纷过眼。
算好处、何嫌春晚。
谁把天香和晓露，倩东君、特地匀娇脸。
千万朵，开时遍。
隔花听取提壶劝。
道此花过了，春归蝶愁莺怨。
挽住东君须醉倒，花底不妨留恋。
待唤取、笙歌一片。
最爱就中红一朵，似状元、得意春风殿。
还惹起，少年恨。